La sierra de los Moros corresponde a una part de l'anticlinal d'Oliet-pantano d'el Congosto, que a l'ueste de Martín presenta una dirección E-W y a l'este d'este río pasa a tener una dirección NO-SE y a presentar-se cabalgau sobre lo sinclinal d'Oliet. Este cabalgamiento presenta de 2 km de desplazamiento y posa en contacto las calsineras churasicas y lo suyo libel de desapegamiento d'edat Triasico (Keuper) con materials de lo Cretacio inferior situaus dichós d'un plan de falla abocau enta lo sud. Estos materials cretacios son vistables en una finestra tectonica, i habendo tamien una klippe u isla tectonica situada en lo cabezo de la partida d'el Tiemblo d'Oliet, cerca de la Ermita de la virchen d'el Cantal.